
Tjitterae,  quae  exstant  uberrimae  de  tumoribus,  multa  habent  exempla,  in 
quibus  e  tumoribus,  quorum  videretur  prognosis  esse  faustissima,  genera  maligna  orta 
sunt.  Quod  jam  docuere  veteres :  onines  postremo  tumores  in  carcinoma  verti  posse, 
id  fere  a  nemine  negatur.  Quae,  quum  ita  sint,  rairum  est,  quod  usque  ad  hoc 
tempus  in  libris  scientiam  medicam  tractantibus  pauca  unius  neoplasmatis  in  carci- 
noma  conversi  inveniuntur  exempla  (cfr.  Dr.  C.  0.  Weber,  Chirurgische  Erfahrungen 
und  Untersuchungen,  Berlin  1859,  —  ubi  duo,  vel  tres  casus  proponuntur,  duoque 
autores,  qui  de  hac  re  scripsere,  hiudantur).  Est  mihi  in  animo  demonstrare,  quo- 
modo  oriri  possit  carcinoina  epitheliale  in  cicatricibus  a  lupo  sanato  relictis.  Atqui 
constat  certe :  nequaquam  raro  utrumque  apparere  neoplasmatis  genus,  et  carcinoraa 
et  lupum.  Itaque  jure  quaerendum  nobis  videtur:  num  hi  casus  carcinomatis  post 
lupum  orti,  certe  saepius  apparentes,  a  medicis  minus  recte  perspecti  sint,  porro  num 
si  ad  statum  et  auxilia  novissima  artis  dignoscendi,  si  ad  sagacitatem  et  studium  me-* 
dicorum  spectamus,  liceat  talem  proferre  opinionem?  Fortasse  licet.  Nonne  sunt, 
qni  dicant:  carcinoma  epitheliale  ex  parte  quidem,  formata  cicatrice,  sanari  posse? 
Qui  vero  novissimo  tempore  accuratissime  de  hac  re  inquisiverunt,  qui  accuratissime 
et  structuram  et  decursum  carcinomatis  epithelialis  tractaverunt,  inter  quos  prae  cete- 
ris  laudandus  est  Thiersch,  edixerunt:  raro  in  tempus  aliquod  obtegi  carcinoraa  epi- 
theliale  membrana  e  cellulis  epithelialibus  exstructa  et  caduca  quidem,  certe  nunquam, 
ne  ex  parte  quidem,  carcinoraa  epitheliale  esse  vere  sanatum.  Licetne  ponere:  in 
errorem  illos  inductos  esse,  illo  cutis  morbo,  qui  tum  ad  sanationem  vergit,  tum 
denuo  erumpit,  cum  carcinomate  conjuncto?  Quae  suspicio  eo  magis  firmatur,  quod 
vidimus  multos,  qui  de  lupo  scripserunt,  statuisse :  esse  eum  formationem  epithelialem, 
quamquam  constat  inquisitionibus  a  recentioribus  factis,  lupum  esse  formationem  telae 

cellulosae  ejusmodi,  ut  ad  genus,  quod  Virchow  nomine  „Granulationsgeschwulste" 
significavit,  pertineat.  —  Quoniam  in  „metaschematismum"  illum  animum  intenderunt 
medici,  certo  futuro  tempore  crescet  casuum  numerus,  quod  jam  ex  eo  praedici 
potest,  quia  in  nostra  clinice  chirurgica  paucis  annis  quatuor  in  conspectum  venerunt 
exempla.  Ut  magni  interest  medicorum  observare ,  quomodo  alterum  ex  altero  tu- 
nioris  genus  exsistat  mutatione  (licet  non  sit  vera  mutatio)  quum  ea  re  —  hoc  nobis 
sperandum  —  illustrari  possunt  et  augeri,  quae  de  tumorum  aetiologia  cognovimus 
paucissima:  pariter  multum  interest  observare  lupum  in  carcinoraa  mutatum,  et  ea  re 
quidem  majoris,  quum  ille  morbus  frequenter  inveniatur,  hic  aegrotos  tormentis  hor- 
rendis  dedat.  Postquam  in  lucem  prodiit  liber  ille  a  Thiersch  de  carcinomate  epithe- 
liali  scriptum,  novum  hujus  dist  iplinae  ordinem  ponens,  jam  in  ardorem  venit  quaestio 
de  origine  carcinomatis  epithelialis.  Nemo  erit,  qui  materias  eam  ad  quaestionem 
illustrandam  collatas  contemnat.  Quare  et  ego  pro  facultate  mea  aliquid  afferre 
audeo.  A  viris  scientiae  peritissimis  ego  in  mediciria  hospes  tantum,  peto  ut  his  pri- 
mitiis  benignum  ferant  judicium. 


r  i'iusquain  ad  rem  ipsain  et  easus  enarrandos  progredior,  professoribus 
illustrissimis  gratias  fero  debitas,  Esraarch,  qui  mihi  concessit  materiam,  quam  tracta- 
rem,  Colberg,  qui  mihi  in  inquisitionibus  microsjopicis  auxilium  praebuit  magnuin. 

Primum  mihi  enarrandi  sunt  miserrimi  sane  dolores  et  cruciatus  theologiae 
candidati.  Anamnesin  maxima  ex  parte  ipse  conscripsit  aegrotus:  Se  esse  natum  a. 
I).  1817  inatre  sana,  patrem  usque  ad  annum  decimum  septimum  a  scrophulis  laborasse, 
inanumque  ejus  dextram  inde  ab  juventute  mancam  fuisse,  (deerant  duo  phalanges 
extremae  digiti  tertii)  cutem  ejus  manus  perpetuo  desquamasse.  Quum  LX.  attegerat 
annura,  raorte  obiit  ulceribus  celeri  progressu  propagatis.  Patris  parentes  bona  vale- 
tudine  fructi  esse  dicuntur.  Erat  patris  frater,  qui  liberos  habuit  scrophulis  affectos 
et  tenui  valetudine  utentes,  postea  integrara  nanctos.  Candidati  quoque  consanguinei, 
iisdera  parentibus  nati  erant  scrophulosi,  e  quibus  una  soror  a  cute  ulcerata  raanuum, 
brachii,  faciei  laborabat.  Ulcera  serpentia  se  propagabant,  ahis  in  partibus  in  cica- 
trices  sanata  sunt.  Quae  soror  acuto  morbo  intercurrente  a  doloribus  suis  libe- 
rata  est. 

Candidatus  ipse  in  pueritia  se  sanum  fuisse  edicit,  colore  quidem  cutis  erat 
palHdo,  vulnera  forte  accepta  diuturnum  per  tempus  suppurabant,  raagno  turaore  partes 
propinquae  inflari  solebant,  donec  sanatio  effecta  est.  Postquara  candidatus  morbum 
gravera  acutum  annos  tredecim  natus  pertulerat,  tumidas  sentiebat  giandulas  cervi- 
cales,  mox  ulcus  vidit  ante  auricuhnn  sinistrain  hians,  kiite  progrediens.  Eodein  tem- 
pore  jara  parciore  vitae  conditione  utebatur.  Varia  adhibuit  niedicamenta,  sed  tali 
inodo,  ut  ea  suraeret,  Nulla  ad  raorbi  ipsam  sedera  apposita  est  raedicina,  Decoctura 
Zittmanni  quum  biberet,  etFectum  est,  ut  ulcera  per  tempus  exsiccarentur ,  progressui 
finis  iniponeretur.   Post  haec  raaluin  latius  serpit,  hierae  exarcerbescit,  dura  inter  raite 

anni  tempus  ex  parte  aliqua  sanatur.  Ubi  sanatio  facta  est,  ibi  cutis  colore  rubro 
obducta,  in  cicatrices  densas  mutata  est,  quae  superficiem  laevem  et  splendentem 
praebent.  In  margine  ulcerum  desquamatio  epidermidis  observatur,  puris  paullulum 
sub  epidermide  retentum.  In  circuitu  ampliore  tubercula  apparuerunt  tum  in  pustulas 
mutata.  Quae  pustulae  dilatatae  sunt,  inter  se  et  cum  locis  primum  a  lupo  correptis 
confluxere.  Anno  1845  aegrotus  balneis  Kreuznachiensibus  usus  est,  sed  nullo  suc- 
cessu.  Anno  1848  in  proelio  apud  Bau  commisso  morti  se  objicere  conatus  est,  quae 
ei  non  contingit.  Lupo  magis,  magisque  se  propagante  coactus  est,  ut  militias  relin- 
queret.  Eodem  anno  medendi  rationi  se  subjecit  valde  implicatae,  eum  ad  finem 
compositae,  ut  secretionibus  acceleratis  (decoct.  Zittm.  Calomelan.)  materia  peccans  e 
corpore  ejiceretur.  Successus  non  nisi  dubius  observatus  cst,  exsiccata  quidem  sunt 
ulcera  in  tempus  aliquod,  nequaquara  plane  sanata.  Praeterea  hanc  corporis  curam 
leni  tempore  anni  adhibuit,  quo  jam  per  se  malum  remittere  solebat. 

Nunc  primum  ad  ipsam  morbi  sedem  medicina  adhiberi  coepta  est,  initio  tr. 
jodi  illita  est,  turn  lintea  solutione  mercurii  sublimati  corrosivi  madefacta  ulceribus 
imposita  sunt,  ulcera  leniter  zinco  muriatico  ambusta  sunt.  Non  duiabat  successus. 
Postremo  medicus,  cui  aegroti  cura  commissa  erat,  kali  hydrojodicum  ei  summendum 
dedit,  quo  per  speciem  morbus  levatus  est.  Jain  malura  raptira  progreditur,  postquam 
aegrotus  febrim  intermittentein  passus,  cibo  se  abstinens  totius  corporis  statum  in 
deterius  vertit.  Cutis  faciei,  cervicis,  culli  anterior  correpta  est.  Ipse  jam  desperat 
omnino  se  in  valetudinem  posse  redire.  Tamen  eo  consiiio,  ut  ultiina  experiens  le- 
vare  animi  angorem  posset,  utque  omnia,  quae  in  sua  potestate  essent,  faceret,  anno 
1859  auxilium  petens  in  clinicen  chirurgicam  Chilionensem  venit. 

Atque  raelius,  quara  describendo  possuni,  insignis  a  pictore  Wittinaack  e  na- 
tura  delineata  imago  aegroti  statura,  quo  erat  constitutus,  quuni  reciperetur,  ante  ocu- 
los  ponit.  Hanc  delineationein  mihi  proponens  paucis  cum  verbis  afiectionis  arcuitum 
quasi  adumbrare  mihi  est  in  aniino.  Dimidia  pars  inferior  cutis  frontis,  tota  faciei 
cutis,  pars  superior  cutis  cervicis  et  colli  usque  ad  lineam,  horizontalem  per  glandu- 
lam  thyreoideam  ductam,  in  cicatricem  fuscara  uiutata  est.  Riraae  palpebrarum  in 
artius  coierunt,  cilia  exciderunt,  cornea  praesertim  in  oculo  dextro  crassa  et  ubscurata 
est.  Photophobia  aegrotus  vehementer  laborabat,  profluvio  lacrimarura  perpetuo. 
Nasi  fere  tota  pars  raembranacea  et  cartilaginea  abest.  Labia  sunt  crassa  et  turgida. 
In  angulis  oris,  praesertira  sinistro,  tuin  per  facieni  sparsa,  ulceru  invcniuntur  nil 
nisi  superficiem  cutis  exedentia,  crustis  velata.  Videtur  conmien)oratione  esse  dig- 
num,  quod  inalura  eain  fere  cutis  partem  corripuit,  quae  neque  a  crinibus,  neque  a 
vestitu  usitato  tegi,  sed  vi  aeris  exponi  solet. 

Crustae  cataplasmatibus  appositis  constanter  amoventur,  ulcera  kaU  hydrico 
amburuntur,  tum  glycerinum  jodatura  illinebatur,  cujus  in  locum,  quum  nimis  vehe- 
menter  cutem  offenderet,  unguentum  pluinbi  jodati  substitutum  est.  Qua  cura  adhibita 

lenta  incipit  ulcerum  sanatio.  Autuinno  anni  1859  aegrotus  e  nosocornio  egressus 
hieme  iterum  morbo,  eodemque  aucto  tentatur.  Aestate  anni  1860  balneis  marinis 
utitur,  kalium  jodatuia  sumebat.  Per  breve  tantummodo  tempus  sanari  ulcera  viden- 
tur.  Vires  aegroti  usque  ad  hoe  tempus  non  defecerant,  cibi  desidcrio  bono  fruebatur. 
Diutius  per  temporis  spatium  domi  versabatur,  increscente  photophobia,  lacrimarumque 
profluvio.  Oculus  sinister  antea  usui  aptus  tali  afficitur  hebetudine,  ut  jam  neque 
legendo,  neque  scribendo  sufficeret,  Hieme  1861  —  62  subito  in  gena  sinistra  sen- 
tiuntur  dolores,  mox  tubercuhim  in  conspectum  venit,  quo  in  summo  ulcus  dehiscit 
raptim  vi  perpetuii  et  soluta  propagatur.  Quod  quum  mah  incrementum  aegrotus 
aniraadverteret ,  tristem  animo  exitum  praesagiebat.  Quum  iterum  in  nosocomium 
reciperetur,  autiunno  1^62,  se  carcinomate  tentari  conjecit,  medicoque  conjecturam 
communicavit.  Die,  quo  receptus  est,  emaciatum  praebuit  corpus,  ulcus  genae  digitos 
circiter  tres  patens,  quo  e  medio  panni  gangraena  solvebantur.  In  thoracis  superficie 
anteriore,  maculae  rubentes,  induratae  in  cuti  antea  integra  ortae,  in  ulcera  progre. 
dientia  mutantur,  quibus  erat  forma  circularis,  margo  suffossus.  Ulcus  genae  cavum 
oris  aperit,  in  collum  dilatatur,  vasa  magna  denudat.  Bis  ex  arterils  sanguis  erupit, 
cujus  effluvium  globo  e  fihs  Hnteis  convoluto  et  vukieri  impresso  retentum  est.  Jam 
d  'sphagia  orta  est,  quum  ex  genae  foramine  cibi  sumti  exciderent,  et  deglutitione 
ipsa  dolores  vehementissimi  efficerentur.  Ut  jam  decresceret  cibi  desiderium,  causa 
esse  videbatur,  quod  magnam  iehoris  ex  ulcere  carcinomatoso  defluentis  copiam,  ut 
perpetue  deglutiret,  aegrotus  inalo  ipso  cogebatur.  Jam  vox  aucior  fit,  mox  non 
poterant  intelligi,  quae  aegrotus  hjqueretur.  Quum  malo  tam  horribiU  vexaretur,  ipse 
summo  ingenio  praeditus,  quietam  mentem  servabat  atque  patientiam  eorum,  qui  cum 
eo  erant,  animos  commoventem.  Vesperi  diei  XXIV  mensis  Januarii  a.  D.  1863 
strepitus  tracheahs  audiebatur,  hora  noctis  XI  celeri  morte  obiit. 

Ex  cadaveris  inquisitione  accuratissime  instituta,  et  ex  altera  a  pictore  Witt- 
maack  facta  aegroti  dehneatione  haec  patent,  quae  sequuntur. 

Facies  macie  deformata  eodem  fere,  quem  jam  supra  descripsimus,  circuitu  a 
cicatricibus  correpta  cst,  palpebrae  jam  magis  depravatae  in  toros  rubros  mutatae 
sunt,  granulationes  in  superficie  exhibentes.  Cornea  sinistri  quoque  ocuU  obscurata 
et  crassata  est.  Nasi  pars  major,  quara  antea,  abiit.  Gena  sinistra,  a  processu  zygo- 
matico  deorsura,  pars  sinistra  cutis  anterioris  colU  rautata  est  in  ulcus  ichorera  effun- 
dens  raukis  fissuris  divulsum,  cavura  oris  aperiens,  organa  eolU,  alias  ahius  condita, 
denudaus. 

In  superficie  tlioracis  anteriore  ulcera  iUa,  quae  jani  supra  descripsi,  ichorem 
effundentia  patent.  E  quibus  unum  palmae  assecutum  est  circuitura,  axillam  sinistram 
versus  se  propagavit. 

Proxima  raortis  causa  fuisse  apparuit  oederaa  pulmorura  diffusum,  hepatisatio 

grisea  lobi  inferioris  pulmonis  dextri,  hepatisatio  rubra  amplitudinis  n)iuuris  in  lobo 
inferiore  pulmonis  sinistri. 

Microscopio  ad  ulcera  illa  ichorem  profundentia  exaniinanda  adhibito  pro  certo 
firmatum  est:  adesse  carcinoma  epitheliale. 

Quod  ad  cetera,  nihil  repertum,  quod  sit  dignum  commemoratu. 

Quamquam  id  mihi  summopere  dolendum  est,  quod  nullum  praeparatum  est 
servatum,  itaque  mihi  non  licet  de  hoc  casu  ipse  ut  inquisitiones  anatomicas  faciam, 
tamen  erat  necesse ,  ut  totus  hic  casus  commemoraretur,  quoniam  numero  collectorum 
casuum  aptissime  accedit. 

Quis  est,  qui  hanc  de  candidati  morbo  propositam  enarrationera  animo  attento 
perscrutatus,  dubitare  possit,  quin  morbus  cutis  primarius  dignus  sit  nomine  lupi  exe- 
dentis?  Nihil  concedendum  mihi  videtur,  praeter  quod  dubia  esse  potest  causa  morbi 
et  e  syphiHde  fortasse  inveterata  (hereditaria)  ortus  est  lupus.  Re  anatomica  spectata, 
nihil  fere  interest  inter  haec  morbi  genera,  quae  nomine  separari  solent.  Jam  per  se 
constat,  causam,  ut  ita  dicam,  specificam  negari  non  posse  argumentis  certis.  Ceterum 
facilius  adducimus  eam  ad  opinionem :  lupo  vero  corpus  debile  aegroti,  causa  occasio- 
nali  addita,  correptum  fuisse,  quum  tales  essent  conditiones  endemicae,  quibus  aegro- 
tus  usus  est,  quum  multi  in  patria  aegroti  simul  cum  eo  (hoc  ipse  edixit)  scrophuUs 
erant  affecti  liberi.  Scrophulosis,  quae  denominari  solet,  status  vegetationis,  ut  ita 
dicam,  et  nutritionis  vitiosus  est  corporum  liberorum,  ex  mala  cubiculorum,  nutri- 
mentique  conditione  oriens,  tam  arote  cum  gentis  nostrae  moribus  cohaerente,  ut  non 
nisi  lento  progressu,  monentibus  medicis,  res  emendentur.  Praedispositio  hereditaria 
in  nostro  quidem  casu  dubia  non  est.  Jam  eam  ob  rem  casus  memoria  dignus  est, 
quod  denuo  demonstrat  lupum  remediis  sumtis  non  sanari,  denuo  illustrat,  quanta  sit 
vis  noxia  corporis  male  nutriti.  Cetera,  quae  de  hoc  casu  dici  possint,  ut  de  cute 
morbo  primario  ad  carcinoma  creandum  praeparata,  hoc  loco  omitto,  quoniam  aptius 
res  tiactari  potest,  relatis  iis  exemplis,  in  quae  ipse  inquisitiones  ieci.  Haec  nunc 
spectanda  sunt. 


F.  ancilla  XLV  annos  nata  vergente  anno  1859  nosocomio  chirurgioo 
recepta  est, 

Per  pueritiam  bonam  se  habuisse  valetudinem,  aegrota  edixit:  quum  sedecim 
annos  nata  esset,  vulnus  se  accepisse  in  cute  cubiti  dextri,  eo  sanato,  relictam  esse 
cicatricem   rubram,    eodem    anno  inflammatione  vehementi  (vel  phlegmonosa,  vel 


ery&ipelatosa)  tentatam,  tum  iterum  sanatam.  Hieme  ulcera  patuisse,  aestate  sanata 
esse  et  cicatrice  levi  primo  rubente,  tum  pallida  obducta. 

Inde  ab  eo  tempore  quotannis  denuo  erupuit  malum,  tum  remisit,  peripheriani 
versus  progressu  perpetuo  sed  lento  se  propagabat  Postremo  in  superficie  interiore 
cubiti,  in  parte  superficiei  dorsalis,  praesertim  in  superficie  anteriore,  vel  volari  pars 
cutis  palma  major  in  cicatricem  mutata  est.  Sub  fine  anni  1858  in  condylo  interno 
humeri  tumor  enascitur,  qui  initio  mobilis  fuisse  dicitur.  Paullatim  increscit,  ante  di- 
midium  anni  ulceratus  est,  Inde  ab  eodem  tempore  dolores  perpetuo  in  majus  aucti 
sentiuntur. 

Quae  de  praedispositione  hereditaria  percontando  sunt  cognita,  ea,  quoniam 
nullius  plane  momenti  sunt,  omittuntur.  Quum  in  nosocomium  reciperetur,  corpus 
aegrotae  amplitudine  quadam  et  turgore,  ut  quod  bene  erat  nutritum,  fruebatur, 
Color  cutis  erat  ut  sanae,  Brachium  dextrum  tenebat  flexum,  aegre  et  nonnisi  jussa 
movebat,  conquerens  sedem  morbi  doloribus  affici,  Articulatio  cubiti  integra  esse 
videtur.  Ulcus,  cujus  forma  circularis,  condylo  interno  humeri,  olecrano,  parti  cutis 
in  superficie  cubiti  mediana  impositum  erat,  Prominet  basis  ulceris,  fissuris  multis 
et  irregularibus  dividitur,  tubercula  verrucis  simillima  exhibet,  secreto  subflavo  ob- 
ducta  est.  Margo  ulceris  iniquus,  vallo  similis,  induratus  est,  Quoties  tangitur  ulcus, 
sanguinis  paullulum  edit,  Glandularum  lymphaticarum  axillae  pars  tumida  et  indurata 
apparet. 

Die  XXV  mensis  Novembris  fit  ablatio  humeri  inter  partem  summam  et  me- 
diam,  velamentis  mollibus  sectione  ovali  disjunctis,  Per  tempus  operationis  sanguinis 
copiam  exiguam  aegrota  amisit,  Operatione  finita  vulnus  suturis  cruentis  compluribus 
clausum  est.  Truncus  brachii  fascia  arcte  involutus  est.  Die  XXVIII  Noveinbris  vul- 
nus  pcr  primam  intentionem  sanatum  invenitur.  Die  XXIX  iterum  dehiscit,  ichor 
effluit.  lude  a  die  XXVII  aegrota  tentatur  febri,  pulsus  paullatim  decrescit,  exarescit 
lingua.    Die  XXX  Novembris  collapsu  exorto  morte  obiit. 

In  cadaveris  dissecti  descriptione  haec  premenda  esse  videntur.  In  latere  si- 
nistro  pleuritis  serosa,  abscessus  metastatici  in  lobis  infimis  utriusquc  pulmonis  in- 
veniuntur.  In  trunco  brachii  et  circa  articulationem  humeri  abscessus,  in  vtnis  trunci 
thrombi  jam  dissoluti  scalpello  deteguntur. 

Operatione  facta  die  XXV  Novembris  pars  cutis  morbo  affecta  a  partibus  sub- 
jectis  detracta,  in  spiritum  vini  demersa  conditur. 

Colores,  qui  in  vita  observati  sunt,  et  in  delineatione  pictoris  Wittmaack  mihi 
proposita,  pulcherrimi  in  oculos  veniant,  in  praeparato  omnes  palluerunt. 

Basis  ulceris  notata  est  superficie  aspera,  verrucosa.  (Talis  est  et  ejus  aspec- 
tus,  qualem  verbo  Germanico  „blumenkohlahnlich"  significare  solent  autores )  Epithe- 
lium,  quo  papillae  obtectae  sunt,  imbibitione  in  colorem  album  cessit.  Basis  ulceris 
circumdata  est   cuti   alba ,  levi,   cicatricosa,   finibus  incertis    a   cute   integra  divisa. 

Hujus  cicatricis  in  margine  cutis  propinqua  pigmento  griseo  obducta,  superficiera  ha- 
bet  rugosam,  Corium  cubiti  variis  in  locis  variam  exhibet  crassitudinem.  Cicatrices 
cutem  integram,  quae  extra  limbum  griseum  sita  est,  crassitudine  duplice  et  dimidia 
superant.  Densiores  telae  cellulosae  fasciculi  ab  illa  cicatrice  in  panniculura  adiposum 
penetrant.  Maximam  exhibent  crassitudinem  corium  et  quae  eum  eo  pertinent  intra 
ulcus  ipsum,  Basis  papillifera  hoc  loco  cicatricem  crassitudine  aequat.  Si  papillarura 
altitudo  additur  sexties  vel  septies  cutem  integram  superat  crassitudine,  Fines,  quibus 
a  partibus  subjectis  dividuntur  cutis  integra,  cicatrix,  cutis  ulcerata,  pari  fere  aequore 
currunt,  Papillarum  altitudo,  vel  longitudo  praesertim  est  in  causa,  cur  tam  alte  e 
cute  reliqua  ulcus  carcinomatosum  promineat.  In  finibus  ulceris  raargo  ille  eversus 
in  conspectura  venit,  toties  ab  auctoribus  descriptus.  Forraatur  papillis  raargini  in- 
sertis  radiorura  ad  instar  divergentibus.  Tara  arcte  compositae  sunt  papillae,  ut  a 
propinquis  preraantur,  et  extrorsura  deflectantur ,  in  moduni  spicae  agri  maturae. 
Tamen  ita  sunt  constitutae,  ut  etiara  ultra  hunc  finera  hypertrophia  corporis  papillaris 
progrediatur,  quae  pauca  railliraetra  a  margine  ulceris  apparet  per  super&ciera  grano- 
sam  cicatricis,  quae  oranibus  aliis  ex  partibus  levis  est.  In  medio  ulcere  alio  ordine 
strata  sunt  coraposita,  ita  ut  non  panniculo  adiposo  impositum  sit  corium  morbo 
aflfectum,  sed  malura  usque  ad  tendines  musculorura,  qui  a  condylo  interno  huraeri  et 
olecrano  originem  ducunt,  penetraverit.  Quo  in  loco  quum  multo  sint  longissimae 
papillae,  tamen  ulceris  aequor  pauUulum  depressum  est,  basi  papillifera  undique  de- 
clinante  et  deraissa.  Sub  ulcere  arteriae  conspiciuntur,  quarura  habitus  statusque  talis 
est,  qualera  Thiersch  descripsit.  Lumina  in  arctius  restricta  magna  ex  parte  cylindro 
ex  epitheliis  conglutinatis  composito  clausa  sunt.  Vasis  tunica  crassitudinis  est  exi- 
miae.  Arterias  tali  raodo  constitutas  neque  sub  cute  integra,  neque  sub  cicatrice 
inveni. 

•  Particulas  niiscroscopio  inquirendas  scalpello  duplice  e  tumore  excidi,  syste- 
mata  lentiura  talia  adhibui,  ut  res  raodo  nonagies,  raodo  trecenties  amplificatas  scru 
tarer.  Particularura  alias  aramonio  carminico  tinxi,  alias  non  tinctas  perlustravi. 
Postquam  frustra  praeparata  a  Thierschio  commendata  expertus  sum,  ad  rationem 
usitatara  a  Gerlachio  traditam  redii. 

Particulas  e  raedio  ulcere  exemtas  si  inspicimus,  dubium  non  est:  adesse 
carcinoma  epitheliale.  Satis  est  ad  tabellas  Forsteri  legentes  delegare,  ut  iis  appareat 
qualis  fuerit  partiura  corapositio.  Ingens  cernitur  papillarum  hypertrophia,  inter  pa- 
pillas  et  in  papillis  clausae  sunt  massae  epitheliales  multique  globuli  epidermici 
(„Nester,  Cancroidalveolen").  Cutis  ipsa  papillis  subjecta  perfossa  est  systemate  multi- 
farie  implicato  et  cornmunicante  tubulorum  cavorum.  Pars  tubulorum  epithelio  farta, 
pars  inanis  esse  apparet,  quae  parietera  interiorera  exhibet  obductum  epithelio  pulchro, 
propter  raagnara  cellularura  altitudinera  epithelio  cylindriformi  simillimo.  Qui  parti- 
Gulis  raultis  e  variis  neoplasraatis  stadiis  exenitis  (praesertira  e  margine,   quo  turaor 

dividitur  a  c'i<'atrice,  quae  sana  esse  videtur)  et  inter  se  comparatis,  tnhr.los  illos 
crescentes  persequitur  ad  eam  sententiam  addueitur:  ess.e  eos  ductus  efferentes  glan- 
dularum  sudoriferarum  et  dilatatos  quidem,  inter  se  communicatione  junctos  in  cursum 
sinuosum  modo  obliquum,  modo  cum  supcrficie  parallelem  fiexos,  dum  postremo  inter 
papillas  ostio  aperto  exeant  Glandularum  numerus  auctus  esse  apparet,  jam  eo  in 
limbo,  quo  cum  cicatrice  tumor  cohaeret.  Nullo  ordine  glandulae  per  cutem  sparsae 
sunt,  nec  potest  negari  eas  pertinere  ad  tubulos  illos  supra  commemoratos,  quum  eos 
maxima  ex  parte  attingant  vel  ramulos  eorum.  Nonnunquam  glandulae  glomerulura 
vidi  sectione  prospera  ita  divisum,  ut  eum  in  tubulum  exire  persuasum  mihi  habeam. 
Atque  credas  iterum  inde  a  tubulis  velut  per  germinationem  novos  glandularum  gio- 
bulos  subcrevisse  in  modum  gemmarum,  quae  in  arboribus  subcrescunt.  Sensim  pau- 
latimque  glandularum  globuli  in  majus  augentur,  usque  eo,  ut  se  inter  se  tangant. 
Circumdati  sunt  strato  infiammatoria  cellulatione  affecto  et  tenui,  si  cum  ceterarum 
partium  crassitudine  comparaveris.  Major  corii  pars  proliferationis  particeps  facta  non 
est,  Nam  tabescit  simplicem  in  modum  atque  significatur  haec  tabes  acerbis  conglo- 
batarum  elasticarum  fibrillarum,  quas  constat  esse  corii  elementa  maxime  resistentia. 
Tali  acerbo  saepius  occurrimus.  Atque  si  eos  amplificationi  modicae  subjicias,  ob- 
scuram  praeparati  delineationem  exhibent,  tamen  explicantur,  si  lentium  systema  ma- 
gis  augens  adhibeas,  Singulos  flexus  globi  glandularum  in  stadio  neoplasmatis  maturo 
saepius  adeo  dilatatos  invenies  ut,  si  cum  luminum  spatio  sectione,  ut  ita  dicam,  op- 
tica  vel  longitudinali,  vel  transversali,  detecto  epithelii  crassitudinem  conferas,  quo 
obducitur  paries  interior  canalis,  hanc  limbo  tenui  simillimam  videas. 

Attamen,  crassitudo  strati  epithelialis  nequaquam  deminuta  est  mutatione  patho- 
logica.  In  medio  tumore  certi  fines  stromatis  et  glandularum  discerni  non  possunt, 
quum  stroma  ipsum  inflammatione  affectum  sit,  giandularum  proliferatio  omni  lege 
soluta  esse  videatur.  Nihil  tamen  obstabat,  quin  etiam  particulae  e  medio  ulcere 
promtae  i)erspicerentur.  Planior  et  simplicior  fit  res,  quum  stroma  minorem  in  gra- 
dum  correptum  sit  proliferatione,  quam  quod  in  casibus  posthoc  proponendis  inveni. 
Quae  cur  ita  sint,  causam  eam  esse  opinor,  quod  tumor  hujus  casus  lentius  crescens 
majorem  in  gradum  formationes  suas  periecerit.  Hoc  quoque  eo  magis  perspicitur,  si 
ad  parietem  striis  insignem  externum  animum  advertis,  quo  circumdati  sunt  tubuli 
illi  (ductus  efferentes  dilatati)  supra  commemorati  omnes  fere,  qui  continentur  neo- 
plasmatis  stadio  noviore.  Specie  illa  striosa  notari  credo  tunicam  propriam  ductuum 
efferentium,  cui  licuerit  in  nostro  quidem  casu  pari  modo  cum  ductu  ipso  dilatari  et 
crassitudinem  aptam  assequi. 

Quod  attinet  ad  delineationem  libello  additam,  legentes  ad  figurarum  explana- 
tionem  delego.  Hoc  tantum  commemorabo:  locum  a  me  electum  pauca  millimetra 
ab  ulceris  margine  distantem  e  cute  cicatricosa  exemtum  esse. 

Partes  cutis  cicatricosae   intervallo  ampliore  a  peripheria  ulceris  sejunctae 

nequaquam  folliculis  carent.  Glandulae  sebaceae  et  folliculi  piloruin  rarius  tantum- 
modo  apparent,  neoplasmatis  forraandi  participes  non  sunt,  atque  in  ipso  tumore  om- 
nino  desunt.  Glandulae  sudoriferae  autem  in  cicatrice  ubique  frequentiores  inveniun- 
tur,  quam  in  cute  integra.  Ductus  efFerentes  initio  via  rectiore  superficiem  petunt, 
lumina  exhibent  amplitudinis  fere  solitae.  Quo  propiores  sunt  tumori,  eo  magis,  sed 
paullatim,  abeunt  in  habitum  supra  descriptum.  Pari  modo  papillae  paullatim  essur- 
gunt.  Ita  facta  est  tumoris  origo,  degenerationis  primordia  longe  ultra  fines  ulceris 
serpserunt. 


Jam  de  aegroto  altero,  in  cujus  tumorem  ipse  inquisivi,  est  dicendum.  J .  ,  . 
opera  a.  D.  1830  natus,  anno  septimo  se  lupo  fuisse  affectum  edicit.  Ex  iis,  quae  de 
parentium  valetudine  enarravit  nihil,  nisi  quod  pater  a  syphilide  laborasse  dicitur,  et 
qud  soror  lupo  affecta  morbo  organorum,  quae  in  abdomine  sita  sunt,  interiit,  hoc 
loco  commemorandum  est. 

Dum  varii  generis  domesticae  medicinae  adhibebantur,  in  dies  op(rae  malum 
auctum  est.  Duodecim  annos  natus  primum  in  clinicen  nostram  venit.  Tubera  sin- 
gula  lapide  infernali  amburuntur.  E  nosocomio  quum  egrederetur  non  plane  sanatus 
erat  aegrotus.  Domi  versantem  medicus  jodo  et  kali  caustico  tractabat,  quo  in  sede 
sua  malum  impugnaretur.  Siinul  oleum  jecoris  aselli  sumsit  aegrotus,  sed  consuetudine 
vitae  utebatur  irregulari,  ut  non  liceret,  per  diutius  tempus  eodem  constanter  remedio 
uti.  Accedebat  quod  liquoribus  alcoholicis  supra  raodum  deditus  erat.  Initio  anni 
1858  iterum  clinicen  petens  oculorum,  qui  jam  hebescebant  curam  quaesivit.  Ex 
heliographia,  quae  a  me  relegebatur,  apparebat:  partem  faciei  infra  rimas  palpebrarum 
sitam  in  unum  fere  et  continuum  ulcus  conversam  esse.  Cutis  morbo  crassior  red- 
dita  est,  inprimis  labia  tumida  inter  se  distant,  quum  cicatricum  deminutione  et  trac- 
tione  retineantur.  Patet  os,  tamen  quin  claudatur,  volente  aegroto,  nihil  obstat.  Pars 
nasi  cartilaginosa  et  carnosa  raorbo  deleta,  pars  ossea  exaequata,  tanquam  cicatricum 
tractione  depressa  est.  Auricularum  deest  pars  inferior.  Xerosis  in  utroque  oculo 
invenitur  manifesta,  orta  ex  eo,  quod  palpebrae  contractae  bulbum  ex  parte  tantum 
obtegunt. 

Ulcera  kali  caustico  fortiter  ambusta  sunt,  quo  successus  insignis  perfectus 
est.  Etiam  hic  morbi  status  a  pictore  Wittmaack  delineatus  est.  Nusquam  ulcera 
apparent.    Una  cernitur   massa  cicatricum   inter   se   cohaerentium.    Plicae  inferiores 

conjunctivae  tractu  cicatricum  deorsum  exaequantur,  pnljjebrae  superiores  veliementer 
deorsum  tractae  sunt.    Die  I  m(  ■  ■  ;s  Novembris  a.  D.  1858  operatio  blepharoplastica 
in  utroque  oculo  suscipitur.   Lobi  e  regione  temporum  exsecantur.   Quam  operationem 
bonus  successus  secutus  est.    Manifestum  erat  xerosin  in  meliorem  statum  redactam 
esse.    Postea  tamen   palpebrae   lege   artis   tormatae  contractionem   passae   in  toros 
crassos   abierunt.    Die   XVIII  Februarii   mensis   operatio   rhinoplastica    instituta  est 
per  magnum  pannum  ex  fronte  desumptum.    Vulnere,  quod  operatione  effectum  erat, 
sanato  aegrotus  e  nosocomio  diraissus  est.   Lupus  exceptis  ulceribus  labioriim  exiguis 
sanatus  erat.    Anno  1859  leviores  nonnullae  operationes  secundariae  factae  sunt,  qui- 
bus  nasus  in  meliorem  formam  redioeretur.    Hieme  1859 — 60   dum  aeorrotus  merce- 
narii  officio  fungens  sub  divo  plerumque  tempus  terit  renovata  veheinentia  lupus  ex- 
ortus  est.  Aestate  1860  aegrotus  in  nosocomium  receptus  et  talem  curationem  passus 
est:  in  munditia  praesertim  studium   positum   est.    Crustae   constanter  amotae  sunt. 
Hic  vel  illic  glycerinum  jodatum  illinitur.    Morbo  jam  finis  impositum  est,  ulcera  fere 
omnia  in  cicatrices  ducta,  quum  aegrotus  male  se  gerens  nosocomium  relinquere  co- 
geretur.  Iterum  sub  divo  in  opere  faciendo  versabatur,  ultra  modum  alcoholi  indulge- 
bat.    Denuo  hieme  ulcera  exorta  sunt,  quae  aestate  sanantur.    Initio  mensis  Octobris 
anni  1865  in  nosocomium  redit,  ad  summam  conditionis  corporis  depravationem  redac- 
tus.    In  gena  dextra  ulcus  plures  digitos  patet,  ichorem  effundit.    Basin  habet  verru- 
cosam  fissam,  prominentem.    Oculus  dexter  a  tumoris  massa  circumdatus  est,  eaque 
ex  parte  obtegitur,  altera  ex  parte  velatur  palpebra  superiore  tumida  et  oedematosa. 
Tumor  sub  cute  integra  usque  ad  fossam  temporalem  et  sub  os  zygomaticum  proserp- 
S!t.    Eam   ad   sententiam   adducti   sunt  medici:   adesse  carcinoma  epitheliale,  tamen 
quoniam  malum  penitus  nimis  se  propagabat,  facile  erat  inteliectu :  exstirpationem  fieri 
non  posse.    Edixit  aegrotus:  ante  septem  hebdomades  in  inferiore  palpebra  tubercu- 
lum  ortum  esse,  quod  ulceratum  tum  saepius  ab  ipso  avulsum  celeriter  incrementum 
cepisset.    Dum  in  nostro  nosocomio  versatur,  ulcus  raptim  crescit.    Minuitur  cibi  de- 
siderium,   emaciatur   corpus,  sed  calor  corporis  magnum  in  gradum  auctus  non  est. 
Quatuor  hebdomades,  antequam  defunctus  est,  lectulo  affigebatur.    Mortem  impenden- 
tem  portenderunt  symptomata  oedematis  pulmonum  die  XVI  mensis  Novembris  anni 
1865,  postquam  eodem  die  mane  vox  aegroti  rauca  audita  est. 

Per  sectionem  cognitum  est:  orbitam  tumore  esse  repletam,  bulbum,  cujus 
cornea  tantummodo  conspiciebatur,  totum  fere  cinctum  esse  neoplasmate,  tumorem 
in  fossam  temporalem  et  sphoenopalatinam  penetrasse,  deleto  tegmento  osseo  autri 
Highmori  intrasse  in  hoc  antrum  idque  replevisse.  Pars  quoque  palati  duri  correpta 
erat.  In  cute  faciei  is  status  inventus  est,  quem  supra  jam  descripsimus.  In  angulo 
maxillae  inferioris  tuberculum  durum  observatum  est:  glandula  lymphatica  degenerata. 
Pulmones  madebant  oedemate,  in  organis  reliquis  anaemicis  vitia  nulla  inventa  sunt. 
Pars  faciei  morbo  tentata   detracta  est,  maxilla  superior  dextra  ciun  osse  zygomatico, 

osse  nasali  dextro,  parte  majore  ossis  frontalis  dextri  serra  excisa  et  ad  inquisitionem 
faciendam  condita  sunt.  Neoplasma  exceliebat  mollitia  iii  modum  funsfi  medullaris, 
quae  in  praeparato  alcohole  servato  evanuit. 

Particulae  e  tumore  ad  inquisitiones  microscopicas  instituendas  excisae  non 
nisi  difficillime  perspici  et  intelligi  possunt.  In  stromate  cellulis  repleto,  vasibus 
abundante  acerbi  cernuntur  finibus  irregularibus  cincti,  compositi  cellulis  modo  poly- 
gonalibus  et  irregularibus,  modo  globosis.  Quae  cellulae  omnes  satis  parvae  erant. 
In  conspectum  venerunt  particulae,  in  quibus,  quid  sit  stroma,  quid  sit  fartum,  dis- 
cerni  non  possis,  tam  forma  sua  inter  se  similes  cellulae  proliferantes,  tam  obscuri, 
quibus  separari  debebant  fines.  Nec  non  particulas  vidi  margini  tumoris  exemtas,  in 
quibus  observare  potui,  quo  modo  in  cicatricem  transeat  et  paullatim  mutetur  tumor. 
Quibus  in  speciminibus  cicatrix  folliculis  abundabat,  iisdem  —  de  hac  re  non  licuit 
dubitare  —  amplificatis  vel  hypertrophicis,  circumdatis  strato  telae  cellulosae  inflam- 
raatae,  rete  vasorum  capillarium  densum  continentis. 

Tn  tabula  II  talis  cicatricis  particula  adumbrata  cerni  potest.  E  folliculorum 
generibus  nullum  aberat.  Glandulae  sudoriferae  prae  ceteris  statu  hypertrophico  ex- 
cellunt,  multis  in  locis  confiuunt.  Folliculorum  pilorum  plerorumque  pars  infima  (in- 
tima)  dilatata  erat,  globum  epidermicum  vi  refractionis  suo  et  splendore  insigneni 
continebat. 

Glandulae  sebaceae  permultae  eodem  modo  constitutae  apparent.  Quo  in  loco 
cum  tumore  cohaeret  cicatrix,  folliculi  paullatim  formam,  qua  alias  excellere  solent, 
propriam  et  jucundam,  ut  ita  dicam,  amiserunt,  in  acervos  turbatos  cellularum  epithe- 
lialium  irregularium  mutati  sunt,  ut  tali  modo  per  cutem  penetrent  eamque  sufi"odiant, 
tum  ita  se  habeant,  ut  supra  exposui.  In  cicatrice  non  ubique  folliculi  inveniuntur. 
In  conspectum  venerunt  particulae,  in  quibus  frustra  glandulas  quaesivi,  nullas  repperi. 
Nihil  praeter  telam  cellulosam  rigidam  multaque  vasa  sanguifera  fasciculis  interposita 
exhibebant,  eaque  constabant.  Nonne  licet  ponere:  his  in  locis  totam  cutem  ulcera. 
tione  deletam  ?  Num  e  tali  cicatrice  carcinoma  epitheliale  primum  exitum  habere 
possit,  quaerendum  mihi  videtur.  Ossa,  postquam  salia  calcii  acido  muriatico  extracta 
erant,  eo,  qui  supra  explanatus  est,  modo  scrutatus  sum.  Novi  fere  nihil  inveni.  lis, 
quae  vidi  persuasum  mihi  habeo  :  rectam  justamque  esse  eam  sententiam,  quae  ante 
diutius  teuipus  jam  proposita  et  probata  est:  E  canalibus  medullaribus  neoplasmati 
propinquioribus  ejusque  massis  —  pinguedine  meduUae  consumta  —  fartis,  'os  ipsum 
exedi,  trabeculas  relictas  tumoris  ipsius,  ut  ita  dicam  acie  conferta  a  periosteo  in- 
grediente  consumi.  Tumoris  massa,  quam  in  ossibus  inveni  nihil  fere  praeter  cellulas 
exiguas  et  vasa  exhibebat,  figuras  epithelio  proprias  nusquam  vidi.  Margo  ossium 
raalo  affectorum  et  qui  periosteum  tangit  et  qui  fartum  canalium  medullarium,  irregu- 
laris  est,  tanquam  exesus,  corpuscula  ossium,  licet  sint  extrema,  in  margine  ipso 
sita,  omnino  sunt  integra. 

Nunc  mihi  enarraiida  historia  tertii  aegroti ,  cujus  tutnorem  microscopio 
perlustravi. 

H.  .  .  opera  annos  LIII  natus,  quura  quintuni  attegerat  annura,  forte  plura 
faciei  accepit  vulnera.  Quae  omnia  fere  sanata  sunt,  uno  excepto,  in  gena  dextra 
sito.  Hoc  in  ulcus  mutatur,  cujus  pars  in  cicatriceni  ducitur,  duni  ipsum  cutera  inte- 
grara  denuo  exedit.  Complures  aegrotus  consuluit  medieos;  multa  in  niali  ipsa  sede 
adhibita  sunt  remedia  sed  nullo  successu.  Anno  operae  XXIV  malura  finem  cepit  et 
sanatum  est,  quum  usus  esset  aegrotus  unguento  e  variis  metallorum  oxydis  et  adipe 
composito.  Annis  sequentibus  interdum  patefiunt  ulcera,  sed  sponte  iterum  clauduntur. 
Ante  novem  menses  in  cicatrice  tuberculura  exoritur,  quod  exulceratur.  Ulcus  raagis, 
magisque  se  propagabat,  sed  celerrime  causticis  levioribus  adhibitis.  Quum  in  noso- 
coraiura  aegrotus  reciperetur  mense  Januario  1866,  in  gena  ejus  dextra  tumor  cerni- 
tur,  raagnitudine  palmae,  ubique  peripheria  sua  luxuriante  cutem  proximam  in  modura 
fungi  obtegens.  Superficies  ulcerata  ichorem  secernit,  verrucosa  est  et  diffissa.  Palpe- 
brarum  rima  dextra  vehementer  tractu  cicatricura  deorsum  extrorsumque  e  sede  sua 
remota  est,  palpebrae  ipsae  in  latere  faciei  morbo  correpto  oedematosae.  Glandulae 
cervicales  et  submaxillares  mutatione  notabili  aflfectae  non  sunt.  Aegrotus  ceterum 
robusto  et  sano  corpore  fruebatur.  Ex  paucis  diebus  dolores  lancinantes  circa  tu- 
morem  et  in  eo  sentiuntur.  Die  V  Januarii  tumor  circumcisus  et  in  modum  corticis 
detractus  est.  Tunica  mucosa  genae,  quum  sana  esse  videretur,  tota  servata  est.  Hia- 
tus  cutis  clausus  non  est,  sed  per  granulationem  sanavit.  Die  XXVII  Januarii  et  die 
XX  Februarii  tumores  recurrentes  ex  angulo  oris  araovendi  erant.  Quo  facto  caustica 
fortissima  adhibita  sunt.  Sanato  vulnere  aegrotus  die  XVII  Martii  e  nosocoraio 
egressus  est.  Die  III  Maji  tumor  recurrens  nucis  raagnitudinera  assecutus  iterum  ex 
angulo  oris  excisus  est.  Per  tempus  aliquod  res  observata  est,  quomodo  se  haberet, 
quum  vitiosi  nihil  appareret,  iterum  aegrotus  doraura  reversus  est.  Quo  e  tempore 
nihil  de  ejus  statu  compertum  habemus. 

Pars  primo  exstirpata  ad  inquisitionera  mihi  oblata  est,  postquara  in  liquore 
Miilleri  induruit.  Quae  pars  nihil,  nisi  tumorem  ipsura  amplectebatur.  Hic  vel  illic 
in  margine  cutis  reliquiae  adhaerent,  sed  tam  sunt  exiguae,  ut  nullo  raodo  diversas  et 
a  neoplasmate  distantes  cutis  partes  accuratius  comparare  possim.  Itaque  satis  esse 
debet  de  ipsius  tumoris  rebus  explanasse,  de  origine  ejus  prima  meara  ipsius  senten- 
tiam  tulisse. 

Particulae  exhibent  longissimas  tenuesque  papillas  stromatis,  quae  epitheliis 
obductae  sunt.  Praeterea  numerosas  stromatis  lacunas,  forraam  sinuosam  et  adraodum 
variam  praebentes.  Omnes  fere  repletae  sunt  massis  epithelialibus,  quarum  strata 
externa  colorem  acidi  carminici  libenter  acceperunt.  Strata  interiora  pellucida  sunt, 
colorem  subflavum  retinuerunt,  lucem  quam  maxime  frangunt.  Patet  ea  esse  arida 
et  mutatum  iri  in   substantiam  corneam.    Saepius   composita  esse  videntur  laminis 


16 


tenuibus  et  concentricis  quidem.  Massae  his  simillimae  sed  amplitudinis  minoris  cer- 
nuntur  in  lacunarum  sinibus  gracilioribus  in  stroma  penetrantibus.  Tumores  recur- 
rentes  simili  modo  constituti  sunt.  In  universum  si  spectamus,  tumor  hic  imaginem 
exhibet  satis  jam  notam,  qualem  et  Forsteri  et  aliorum  exhibent  tabulae  pathologico- 
anatomicae.  Nonnusquam  scalpellum  duplex  glandulam  acinosam  cuti  subjectam  di- 
viserat.  Vesiculae  musculorum  fibriUis  summis  interpositae  erant,  epithehum,  quod 
continebant,  formae  erat  irregularis  squamatae,  hic  vel  ilHc  e  vesiculae  membrana 
propria  araotum.  Vesiculae  ipsae  dilatatae  esse  videbantur.  Erant  sine  dubio  glan- 
dulae  muciparae,  raorbo  afi^ectae  ad  cavura  oris  pertinentes.  Non  credo  eas  ad  tu- 
morera  forinandura  ahquid  contuhsse.  Ex  ipsa  tumoris  inquisitione  patere  mihi  vide- 
batur:  neoplasraa  a  glanduhs  sebaceis  et  folhculis  pilorura,  non  autera  a  glandulis 
sudoriferis  initiura  cepisse.  Sed  tamen  hoc  non  nisi  conjectura  assequor.  Causa, 
cur  de  hoc  casu  certara  quandam  sententiam  ferre  mihi  non  licuerit  supra  a  me  jam 
exposita  est. 


Quae  rauka  praeparata  microscopica  perscrutatus  inveni,  supra  exposui.  Si  ex 
compertis  concludere  licet,  hoc  priraum  edicendura,  nos  cum  Thierschio  consentire, 
qui  docet  ex  epitheliis,  folliculis,  glanduHs  ad  cutera  pertinentibus  et  quae  ab  initio 
ei  insunt,  epitheha  quoque  pathologica  carcinoraatis  epithehaHs  prodire. 

Constat  cicatrices  et  causis  aegre  resistere,  quibus  morbi  effici  possint,  et 
viribus  mechanicis.  Qua  in  cicatricura  debiHtate  muUarura  operationura  chirurgicarura 
ratio  instituta  est.  Cicatrix  cuti  senium  simiHiraa  est.  Vis  histogenetica  diminuta  est 
et  perpetuo  decrescit.  Quae  sententia  de  glanduHs  forte  in  ea  restantibus  non  aeque 
valet.  Glandulae  saepissime  in  statu  hypertrophico  versari  cernuntur.  Vi,  qua  alteras 
alterae  organismi  partes  premere  possint,  fines,  quibus  separentur,  decernunt.  Epithe- 
lium  foHiculorum,  si  forte  incidit  causa  occasionalis  raodura  suura  excedere  potest. 
Qua  re  facta  incepit  luxuriatio  et  proHferatio  perpetua.  Repugnat  quidem  stroma 
irritatum  sed  in  modum  debilem  atque  ineimera.  Inflammatione  orta,  circulatio  san- 
guinis  in  vasibus  capillaribus  parvam  ex  arteriis,  ut  ita  dicam,  caUosis  copiam  san- 
guinis  accipientibus  irapeditur.  Qua  re  fit,  ut  pars  neoplosmatis  superficiaHs  gan- 
graena  praematura  deleatur,  dum  ima  pars  progreditur.  TaH  fere  mod.o  Thierschius 
exposuit,  cur  sit  vi  tam  perniciosa  praeditum  carcinoraa  epitheHale. 

Si  cicatrix  cutis  foUiculos  continens  ad  carcinoma  epitheHale  formandum  sit 
idonea,   maxime  jam  idonea  est  cicatrix  a  lupo  reHcta,  quura  saepissirae  lupus  nihil 

praeter  strata  ss:irnina  exedat,  glandulis  parceat.  Cicatrix  post  totam  cutem  exemtam 
formata  iion  aequi  discriminis  et  periculi  esse  videtur.  Carcinoina  epitheliale ,  si  in 
quovis  loco  cicatricis  ortum  est,  conjicere  licet:  totam  cicatricem  esse  propensam  et 
opportunam.  Quin  etiam,  si  tumor  ab  initio  et  in  magno  circuitu  recidatur,  pericu- 
culum,  quod  ex  recursu  continuo  et  infectione  orto  nasci  possit,  amovetur  quidem^ 
non  autem  prohibitur,  quin  in  eadem  regione  tumor  denuo  exsistat.  Quod  si  vitare 
vis  tota  cicatrix  exstirpanda  est.  Quod  ubi  facere  licet,  velut  in  membro  amputando, 
tam  fausta  erit  prognosis,  qualem  alias  nunquam  in  cancroide  habebis.  Atque  ejus, 
modi  fortasse  fuerunt  carcinomata  verrucosa,  quae  Hawkins  in  operationis  loco  iterari- 
vel  glandulas  inficere  posse  negat. 

Explanatio  tabulae  primae,  qiiae  attinet  ad  casum  F. . . 


a)  papillae  superficiei. 

b)  lacunae  stromatis,  e  quibus  epithelium 

c)  ductus  glandulae  sudoriferae  dilatatus, 
eo  in  loco,  ubi  sectione  apertus  est. 

d)  Fibrillae  elasticae  coacervatae. 

e)  monstrat    quale    ostium  inter  papillas 
designatus. 

f)  globulus  cellularum  adiposarum. 

g)  arteria  pariete  crasso  praedita. 

h)  glandulae  sudoriferae  hypertrophicae. 

i)  pigmentum-haematoidinum. 


excidit. 

epithelium  cylindriforme  exhibet  internum 
superficiales   habeat  ductus   ille   litera  e 


Explanatio  tabulae  secundae  ad  casum  J. . . .  attinentis. 


a)  Epidermis  superficiei. 

b)  Glandula  sebacea. 

c)  Folliculus  pili  sectione  obliqua  divisus. 

d)  Lacuna  stromatis,  e  qua  epithelium  excidit. 

e)  Glandulae  sudoriferae  hypertrophicae, 

f)  Arteria  crasso  pariete  instructa. 

g)  Tumor. 


I 


T  H  E  S  E  S. 


1)  Non   est   dubium:    aerem    compressum  ad   sanandos   multos   pulmonum  morbos 
maxime  valere. 

2)  Trunci    membrorum    amputatorum    semper    ad    modum    a  Burowio  institutum, 
tractandi  sunt. 

3)  Morbi   uteri   accuratius  dignosci  non  possunt,  neglecta  illa  explorandi  methodo, 
quae  vocatur:  „bimanuelle  Palpation." 


0  f 


Taf.I. 


{ikm.'kyrxke}ltichy.J.Wi!lmtark. 


iHhJmtf.Y.C.F.M';^' 


ra£i. 


iHh  A^isfy.C.f.Mir,  Xul. 


( 


